Kersfees is seker een van die grootste feeste wat vandag reg oor die wêreld gevier word. Maar baie mense weet nie mooi waaroor Kersfees gaan nie. Vir baie mense gaan Kersfees daaroor om geskenke te kry.
Soms loop kinders vir dae met ‘n lang gesig rond omdat hulle nie die geskenk wat hulle wou hê gekry het nie.
Maar vir ons as Christene is Kersfees die fees van Jesus. Ons vier die geboorte van Jesus, God se geskenk vir die wêreld.